Diari Oficial de la Generalitat Valenciana


Sumari del DOGV 6016, del 19-05-2009 (2009/5540)

ACORD de 15 de maig de 2009, del Consell, pel qual es creen grups retributius nous que s'aplicaran al personal transferit de l'Hospital General Bàsic de la Defensa de Valencia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5540


Data del document
:   15-05-2009

Organisme emissor
:   Conselleria de Sanitat

Tipus de document
:   Acord

Anàlisi jurídica

 Descriptors 

:   * professió paramèdica
    * legislació
    * remuneració del treball
    * professió sanitària

ACORD de 15 de maig de 2009, del Consell, pel qual es creen grups retributius nous que s'aplicaran al personal transferit de l'Hospital General Bàsic de la Defensa de Valencia. [2009/5540]  
El Consell, en la reunió del dia 15 de maig de 2009, va adoptar l'acord següent:  
El conveni de col·laboració subscrit l'1 de juliol de 2008, entre el Ministerio de Defensa i la Generalitat, per a regular l'ús compartit civil i militar de les instal·lacions actuals de l'Hospital General Bàsic de la Defensa de Valencia, establix, en la clàusula quarta, que mitjançant un reial decret s'ha d'efectuar el traspàs a la Comunitat Valenciana del personal civil de l'hospital.  
Mitjançant el Reial Decret 431/2009, de 27 de març, queden traspassats a la Comunitat Valenciana els mitjans personals adscrits a l'Hospital General Bàsic de la Defensa de Valencia, amb efectes de l'1 d'abril de 2009. Segons el que preveu el conveni de col·laboració esmentat, el personal transferit queda adscrit a l'Agència Valenciana de Salut, per la qual cosa la gestió i resolució de tots els seus assumptes passa a ser competència de la Conselleria de Sanitat.  
Com a conseqüència de tot això, resulta necessari introduir els grups retributius nous que s'aplicaran al personal esmentat en les taules retributives del personal d'institucions sanitàries dependents de la Conselleria de Sanitat.  
Per tot això, duent a terme materialment el que preveu el reial decret esmentat i de conformitat amb l'habilitació per a modificar les taules retributives del personal al servici de les institucions sanitàries continguda en l'article 53 de la Llei 11/2000, de 28 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, a proposta del conseller de Sanitat, el Consell  
Acorda  
Primer  
Incorporar a les taules retributives que s'apliquen al personal al servici de les institucions sanitàries dependents de la Conselleria de Sanitat la nova taula XVII, que s'aplicarà al personal transferit de l'Hospital General Bàsic de la Defensa de Valencia, el contingut de la qual s'arreplega en l'annex.  
Segon  
Este acord té efecte des de l'1 d'abril de 2009.  
Tercer  
Este acord s'ha de publicar en el Diari Oficial de la Comunitat Valenciana.   
València, 15 de maig de 2009  
El vicepresident primer i secretari del Consell,  
VICENTE RAMBLA MOMPLET  
Annex  
Taula XVII  
Personal transferit a la Generalitat procedent de l'Hospital  
General Bàsic de la Defensa de ValEncia  
1. Personal funcionari  
  
2. Personal laboral  
  
3. Personal laboral: Complements per l'exercici de treball en horari o jornada diferent de l'habitual  
I. Quanties mensuals del complement de nocturnitat  
  
II. Quanties mensuals del complement de turnicitat  
  
\* \* \* \* \* \*  
AnexO  
TaBla XVII  
Personal transferiDO a la Generalitat procedentE del Hospital  
General BásicO de la Defensa de ValEncia  
1. Personal funcionariO  
  
2. Personal laboral  
  
3. Personal laboral: ComplementOs pOr EL DESEMPEÑO de TRABAJO en horariO o jornada DISTINTA A LA habitual  
I. CuantÍAs mensualEs del complementO de nocturniDAD  
  
II. CuantÍAs mensualEs del complementO de turniciDAD  
